Mérföldkőhöz érkezett Stana Alexandra és Meggyes Dávid kapcsolata
Stana Alexandra és Meggyes Dávid idén év elején döntöttek úgy, hogy utat engednek az érzéseiknek és megpróbálják együtt.
Gyorsan halad Stana Alexandra és Meggyes Dávid kapcsolata. A férfi három hónapja költözött el volt feleségétől, Horváth Grétától, akivel azóta el is váltak egymástól, de máris összeköltözött új szerelmével. Igaz, Alexandra még megtartotta a zuglói otthonát, de a hot! magazinnak elmondta, hogy hétből hét napot már Dávidnál tölt.

„Mondhatom, hogy hétből hét napot Dávidnál vagyok, már oda megyek haza! [...] Szeretem, hogy nyugodtabb és kiegyensúlyozottabb vagyok Dávid mellett. Érzem, hogy erős, kívül-belül alfahím” – lelkendezett a táncosnő.

Dávid ugyanakkor arról beszélt a lapnak, hogy bár sosem féltékenykedett, amióta Alexandrával van együtt, ez többször is előfordult.

„Nem vagyok féltékeny típus, de ki tudja belőlem hozni, és nem élvezem. Átbeszéltük, miből áll a munkája, és megértettem. Nagyon tisztelem a tehetséges táncpartnereit, példaértékű ahogy és amilyen energiabefektetéssel együtt dolgoznak” – fogalmazott Dávid.
stana alexandra meggyes dávid